google/wiki40b huggingface dataset:
इस्लाम में धर्मत्याग

इस्लाम में धर्मत्याग (अरबी : ردة‎‎ रिद्दा या ارتداد इर्तिदाद) का अर्थ किसी मुस्लिम द्वारा सोच-समझकर इस्लाम का त्याग करने से है। इसके अन्तर्गत किसी दूसरे धर्म को अपनाना, भी सम्मिलित है। इस्लाम का त्याग की परिभाषा तथा उसके लिये निर्धारित दण्ड अत्यन्त विवादास्पद हैं तथा इस पर इस्लामी विद्वानों के अलग-अलग विचार हैं।
काव्य प्रयोजन

प्रयोजन का अर्थ है उद्देश्य। संस्कृत काव्यशास्त्र में काव्य की रचना के उद्देश्यों पर भी गंभीर विचार विमर्श हुआ है। भरत से लेकर विश्वनाथ तक ने काव्य का प्रयोजन पुरूषार्थ चतुष्ठ्य की प्राप्ति माना है। पुरुषार्थ चतुष्ठ्य से अभिप्राय धर्म, अर्थ, काम और मोक्ष की प्राप्ति से है। आचार्य मम्मट ने अपने पुर्ववर्ती समस्त विचारों का सार प्रस्तुत करते हुए काव्य रचना के छः प्रयोजन गिनाए हैं। - 
काव्यं यशसेऽर्थकृते व्यवहारविदे शिवेत रक्षतये। 
सद्यः परिनिर्वृते कांतः सम्मितयोपदेशयुजे। ([[काव्य प्रकाश]

अर्थात् काव्य यश की प्राप्ति संपत्ति लाभ सामाजिक व्यवहार की शिक्षारोगादि विपत्ति का नाश तुरंत ही उच्च कोटी के आनंद का अनुभव और प्यारी स्त्री के समान मनभावन उपदेश देने के लिये उपादेय है।
१) यशप्राप्ति :-
          यश एक प्रधान प्रेरक शक्ति है। यश की प्राप्ति मनुष्य मात्र की सहज आकांक्षा है। मनुष्य की यह मूल प्रवृत्ति है। प्राय: कवि गन यश प्राप्ति के उद्देश्य से ही काव्य रचना करते है। जिनका उद्देश्य प्रारंभ में यश की प्राप्ति चाहे न भी हो परन्तु काव्य रचना के पश्चात वे अपनी रचना की प्रशंसा अवश्य ही चाहते है।
ओमाहेके प्रदेश

विवरण

ओमाहेके प्रदेश नामीबिया के पूर्वी भाग में स्थित है और कालाहारी रेगिस्तान के साथ लगा हुआ एक शुष्क रेतीला मैदानी इलाक़ा है। इसका नाम हीरीरो भाषा से लिया गया है और इसका अर्थ 'ख़ुश्क मैदान' होता है।
महमूद

व्यक्तिगत जीवन

महमूद का जन्म 29 सितम्बर 1932 को मुम्बई में हुआ था। अपने माता-पिता की आठ में से दूसरे नम्बर की संतान महमूद ने शुरुआत में बाल कलाकार के तौर पर कुछ फ़िल्मों में काम किया था।
उनकी भाषा में हैदराबादी जुबान का पुट दर्शकों को बेहद पसंद आया और उनकी संवाद अदायगी और अभिनय के लाजवाब अंदाज ने जल्द ही करोड़ों लोगों को अपना दीवाना बना लिया। महमूद ने जिस वक्त फ़िल्मों को गम्भीरता से लेना शुरू किया तब भारतीय फ़िल्मों पर किशोर कुमार की कॉमेडी का जादू छाया था।
लेखक मनमोहन मेलविले ने अपने एक लेख में महमूद और किशोर के दिलचस्प किस्से को बयान किया है। इसमें कहा गया है कि महमूद ने अपने कॅरियर के सुनहरे दौर से गुजर रहे किशोर से अपनी किसी फ़िल्म में भूमिका देने की गुजारिश की थी लेकिन महमूद की प्रतिभा से पूरी तरह वाकिफ किशोर ने कहा था कि वह ऐसे किसी व्यक्ति को मौका कैसे दे सकते, जो भविष्य में उन्हें चुनौती देने का माद्दा रखता हो। इस पर महमूद ने बड़े दिलचस्प जवाब में कहा एक दिन मैं भी बड़ा फ़िल्मकार बन जाउूंगा और आपको अपनी फ़िल्म में भूमिका दे दूंगा। महमूद अपनी बात के पक्के साबित हुए और आगे चलकर अपनी होम प्रोडक्शन फ़िल्म पड़ोसन में किशोर को रोल दिया। इन दोनों महान कलाकारों की जुगलबंदी से यह फ़िल्म बॉलीवुड की सबसे विलक्षण कॉमेडी फ़िल्म बनकर उभरी।
अपने जीवन के आखिरी दिनों में महमूद का स्वास्थ्य खराब हो गया। वह इलाज के लिए अमेरिका गए जहां 23 जुलाई 2004 को उनका निधन हो गया।
महमूद ने अभिनेत्री मीना कुमारी की बहन मधु से शादी की थी।
आठ संतानों के पिता महमूद के दूसरे बेटे लकी अली जाने-माने गायक और अभिनेता हैं।

कैरियर

अभिनेता के तौर पर काम से पेहले वे छोटे मोटे काम करते थे, वाहन चलाने का काम भी करते थे। उस ज़माने में मीना कुमारी को टेबल टेनिस सिखाने के लिये उन्हे नौकरी पर रक्खा गया था। बादमें उन्होने मीना कुमारी की बहन मधु से शादी की। शादी करने और पिता बनने के बाद ज़्यादा पैसे कमाने के लिये उन्होने अभिनय करने का निश्चय किया। शुरुआत में उन्होने "दो बिघा ज़मीन" और "प्यासा" जैसी फ़िल्मों में छोटे मोटे पात्र निभायें। महमूद को फ़िल्मों में पहला बड़ा ब्रेक फ़िल्म परवरिश (1958) में मिला था। इसमें उन्होंने फ़िल्म के नायक राजकपूर के भाई का किरदार निभाया था। बाद में उन्होंने फ़िल्म गुमनाम में एक दक्षिण भारतीय रसोइए का कालजई किरदार अदा किया। उसके बाद उन्होंने प्यार किए जा, प्यार ही प्यार, ससुराल, लव इन टोक्यो और जिद्दी जैसी हिट फ़िल्में दीं। बाद में उन्होंने कुछ फ़िल्मों में मुख्य भूमिका भी निभाई लेकिन दर्शकों ने उन्हें एक कॉमेडियन के तौर पर ज्यादा पसंद किया।
महमूद ने बाद में अपना स्वयं का प्रोडक्शन हाउस खोला। उनकी पहली होम प्रोडक्शन फ़िल्म छोटे नवाब थी। बाद में उन्होंने बतौर निर्देशक सस्पेंस-कॉमेडी फ़िल्म भूत बंगला बनाई। उसके बाद उनकी फ़िल्म पड़ोसन 60 के दशक की जबर्दस्त हिट साबित हुई। पड़ोसन को हिंदी सिने जगत की श्रेष्ठ हास्य फ़िल्मों में गिना जाता है। अपनी अनेक फ़िल्मों में वह नायक के किरदार पर भारी नजर आए।
अभिनेता, निर्देशक, कथाकार और निर्माता के रूप में काम करने वाले महमूद ने शाहरुख खान को लेकर वर्ष 1996 में अपनी आखिरी फ़िल्म दुश्मन दुनिया का बनाई लेकिन वह बॉक्स ऑफिस पर नाकाम रही।
पौष शुक्ल दशमी

पौष शुक्ल दशमी भारतीय पंचांग  के अनुसार दसवें माह की दसवी तिथि है, वर्षान्त में अभी ८० तिथियाँ अवशिष्ट हैं।
२८१२ ईसा पूर्व

२८१२ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से २८१२ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
कालदर्शक वर्ष

आम तौर पर, एक कालदर्शक वर्ष का प्रारम्भ प्रदत्त कालदर्शक प्रणाली के नव वर्ष दिवस पर होता हैं, और उसका अंत अगले नव वर्ष दिवस के एक दिन पहले होता हैं, और इसमें पूर्ण संख्याओं के दिन होते हैं।
मशीनी भाषा

मशीनी भाषा कंप्यूटर की आधारभुत भाषा है, यह केवल 0 और 1 दो अंको के प्रयोग से निर्मित श्रृंखला से लिखी जाती है। यह एकमात्र कंप्यूटर प्रोग्रामिंग भाषा है जो कि कंप्यूटर द्वारा सीधे-सीधे समझी जाती है। इसे किसी अनुवादक प्रोग्राम का प्रयोग नही करना होता है। इसे कंप्यूटर का मशीनी संकेत भी कहा जाता है।
कंप्यूटर का परिपथ इस प्रकार तैयार किया जाता है कि यह मशीनी भाषा को तुरन्त पहचान लेता है और इसे विधुत संकेतो मे परिवर्तित कर लेता है। विधुत संकेतो की दो अवस्थाए होती है- हाई और लो अथवा Anticlock wise & clock wise, 1 का अर्थ है Pulse अथवा High तथा 0 का अर्थ है No Pulse या low।
मशीनी भाषा मे प्रत्येक निर्देश के दो भाग होते है- पहला क्रिया संकेत (Operation code अथवा Opcode) और दूसरा स्थिति संकेत (Location code अथवा Operand)। क्रिया संकेत कंप्यूटर को यह बताता जाता है कि क्या करना है और स्थिति संकेत यह बताता है कि आकडे कहां से प्राप्त करना है, कहां संग्रहीत करना है अथवा अन्य कोइ निर्देश जिसका की दक्षता से पालन किया जाना है।

मशीनी भाषा की विशेषताए

मशीनी भाषा मे लिखा गया प्रोग्राम कंप्यूटर द्वारा अत्यंत शीघ्रता से कार्यांवित हो जाता है। इसका मुख्य कारण यह है कि मशीनी भाषा मे दिए गए निर्देश कंप्यूटर सीधे सीधे बिना किसी अनुवादक के समझ लेता है और अनुपालन कर देता है।
सीमन्तोन्नयन संस्कार

प्राचीन काल

प्राचीन काल में हमारा प्रत्येक कार्य संस्कार से आरम्भ होता था। उस समय संस्कारों की संख्या भी लगभग चालीस थी। जैसे-जैसे समय बदलता गया तथा व्यस्तता बढती गई तो कुछ संस्कार स्वत: विलुप्त हो गये। इस प्रकार समयानुसार संशोधित होकर संस्कारों की संख्या निर्धारित होती गई। गौतम स्मृति में चालीस प्रकार के संस्कारों का उल्लेख है। महर्षि अंगिरा ने इनका अंतर्भाव पच्चीस संस्कारों में किया। व्यास स्मृति में सोलह संस्कारों का वर्णन हुआ है। हमारे धर्मशास्त्रों में भी मुख्य रूप से सोलह संस्कारों की व्याख्या की गई है। इनमें पहला गर्भाधान संस्कार और मृत्यु के उपरांत अंत्येष्टि अंतिम संस्कार है। गर्भाधान के बाद पुंसवन, सीमन्तोन्नयन, जातकर्म, नामकरण ये सभी संस्कार नवजात का दैवी जगत् से संबंध स्थापना के लिये किये जाते हैं।
दैवी जगत् से शिशु की प्रगाढ़ता बढ़े तथा ब्रह्माजी की सृष्टि से वह अच्छी तरह परिचित होकर दीर्घकाल तक धर्म और मर्यादा की रक्षा करते हुए इस लोक का भोग करे यही इस संस्कार का मुख्य उद्देश्य है।

सीमन्तोन्नयन

सीमन्तोन्नयन को सीमन्तकरण अथवा सीमन्त संस्कार भी कहते हैं। सीमन्तोन्नयन का अभिप्राय है सौभाग्य संपन्न होना। गर्भपात रोकने के साथ-साथ गर्भस्थ शिशु एवं उसकी माता की रक्षा करना भी इस संस्कार का मुख्य उद्देश्य है। इस संस्कार के माध्यम से गर्भिणी स्त्री का मन प्रसन्न रखने के लिये पति गर्भवती की मांग भरता हैं। यह संस्कार गर्भ धारण के छठे अथवा आठवें महीने में होता है।
सत श्री अकाल

सत श्री अकाल (पंजाबी: ਸਤਿ ਸ੍ਰੀ ਅਕਾਲ) पंजाबी भाषा में प्रयुक्त एक अभिवादन है और इसका अधिकतर उपयोग सिखमत के अनुयाईयों द्वारा और कुछ पंजाबी हिन्दुओं द्वारा भी किया जाता है। इसका अर्थ इस प्रकार है सत यानी सत्य, श्री एक सम्मानसूचक शब्द है और अकाल का अर्थ है समय से रहित यानी ईश्वर इसलिए इस वाक्यांश का अनुवाद मोटे तौर पर इस प्रकार किया जा सकता है, "ईश्वर ही अन्तिम सत्य है"।
सत श्री अकाल का उपयोग लगभग सभी सिखों द्वारा एक-दूसरे का अभिवादन करने के लिए किया जाता है, क्योंकि सिखों के दसवें गुरु द्वारा यह जयकारा सिखों को दिया गया था, "बोले सो निहाल, सत श्री अकाल"। इसका अर्थ है कि जो व्यक्ति यह कहेगा कि ईश्वर ही अन्तिम सत्य है उसपर चिकालिक ईश्वर का आशीर्वाद रहेगा।
सिखों द्वारा पूरे विश्व में एक-दूसरे का अभिवादन करने के लिए इस पद का उप्योग किया जाता है, भले ही उनकी भाषा जो भी हो। उदाहरणस्वरूप जैसे अमेरिका में रह रहे दो अंग्रेज़ी भाषी सिख जो केवल अंग्रेज़ी ही बोलते हैं एक-दूसरे का अभिवादन करने के लिए "सत श्री अकाल" बोल सकते हैं। यह उक्ति पंजाबी भाषा में एकमात्र औपचारिक अभिवादन है।

रणनाद

भारतीय सेना की तीन पलटनें (रेजीमेण्ट), पंजाब रेजीमेण्ट, सिख रेजीमेण्ट और सिख लाइट इन्फ़ेण्ट्री इस वाक्यांश का उपयोग रणनाग के लिए करती हैं। ये तीनों पलटनें संप्रतीक रूप से पंजाबी और सिख हैं और इस रणनाद को अक्सर बॉलीवुड चलचित्रों में चित्रित किया जाता है। यह भारतीय सेना के सर्वाधिक चित्रित रणनादों में से एक है।
मुंबई राजधानी एक्सप्रेस

12951/12952 मुंबई राजधानी एक्सप्रेस राजधानी वर्ग की एक सुपर फास्ट एक्सप्रेस ट्रेन है, जो भारत में मुंबई और दिल्ली के बीच चलती है। इस ट्रेन की शुरूआत मई 1972 को बंबई सेंट्रल और नई दिल्ली के बीच की गयी थी इसकी लोकप्रियता शुरूआत के समय से ही बड़ गयी थी। आज भी, मई 2012 में इसका आरक्षण चार्ट अपने रवाना होने से केवल 15 मिनट रवाना होने से पहले तैयार किया जाता
है,यह एक दैनिक सेवा है। यह मुंबई सेंट्रल से नई दिल्ली के लिए चलने वाली ट्रेन का नंबर 12951 हैं एवं 12952 इसके विपरीत दिशा का नंबर हैं।

कोच

मुंबई राजधानी सामान्यता एक एसी 1 क्लास कोच, पांच एसी 2 टियर श्रेणी के डिब्बे, 10 एसी 3 टियर डिब्बों दो पैंट्री कार, दो सामान सह जनरेटर कोच हैं। एंजिन सहित इसकी डिब्बों की संख्या 21 हैं। [5] अपनी शुरूआती दिनों मे यह 16 डिब्बों के साथ दौड़ती थी। लेकिन 2004 मे, इस ट्रेन के पारंपरिक रेक को लिंके-हॉफ्मन बुश (एलएचबी) कोच द्वारा बदल दिया गया था एवं पश्चिम रेलवे द्वारा इसके डिब्बों की संख्या बढ़ाकर 19 कर दी गयी थी। जून 2012 मे पश्चिम रेलवे द्वारा अधिक यात्रियों को समायोजित करने के लिए इसके डिब्बों की सांखे 21 कर दी गयी।

सर्विस

12951/12952 मुंबई राजधानी एक्सप्रेस मुंबई -दिल्ली क्षेत्र पर सबसे तेज गति से चलने वाली ट्रेन है। यह राजधानी वर्ग में भारत की दूसरी सबसे तेज गति से चलने वाली ट्रेन है। मुंबई राजधानी एक्सप्रेस भारत में आल्सटॉम-एलएचबी कोच पाने के लिए पहले राजधानी ट्रेन है।अपने शुरुआती दिनों में, दोनो तरफ की 1385 किलोमीटर की दूरी तय करने के लिए यह 19 घंटे और 5 मिनट का समय लेती थी। लेकिन इस मार्ग के विद्युतीकरण के बाद, इस ट्रेन की गति[1] में सुधार हुआ। मुंबई राजधानी, गाड़ी संख्या 12951 के रूप में और 88.89 किमी/घंटा (स्टाप को हटाकर) के औसत गति से चलकर 16 घंटे का समय लेती हैं। जबकि अपनी वापसी यात्रा पर 87.93 किमी/घंटा ((स्टाप को हटाकर))की रफ़्तार से चलकर यह 16 घंटे 10 मिनट का समय लेती हैं। एलएचबी डिब्बों के आने से पहले अपने पारम्परिक डिब्बों के साथ इसकी गति 130 किमी प्रति घंटे थी।11 लेकिन एलएचबी डिब्बोंके आने के बाद राजधानी की गति 130 किलो मीटर तक बढ़ गयी। यहाँ यहां तक कि कई बार 140 किमी प्रति घंटे निशान को छू लेती है।4 नई दिल्ली और कोटा के बीच इस ट्रेन का उच्चतम गति 140 किमी प्रति घंटे है।
कपालीय तंत्रिकाओं

यह खोपडी मेे पाई जाने वाली तंंत्रकाऐ होती हे
फ्रैंक

फ्रैंक एक जर्मन गायक है।
जीन्स

इतिहास

जींस के इतिहास पर नज़र डालें तो हमारे सामने 16 वीं शताब्दी की भारतीय निर्यातित मोटा सूती कपडा़ आता है जिसे डुंगारी कहा जाता था। बाद मे इसे नील के रंग में रंग कर मुंबई के डोंगारी किले के पास बेचा गया था। नाविकों ने इसे अपने अनुकूल पाया और इससे बनी पतलूनें वो पहनने लगे। 
जीन्स का कपडे़ का निर्माण 1600 की शुरुआत मे इटली के एक कस्बे ट्यूरिन के निकट चीयरी में किया गया था। इसे जेनोवा के हार्बर के माध्यम से बेचा गया था, जेनोवा एक स्वतंत्र गणराज्य की राजधानी थी जिसकी नौसेना काफी शक्तिशाली थी। इस कपडे़ से सबसे पहले जेनोवा की नौसेना के नाविको की पैंट बनायी गयीं क्योंकि इसके नाविको को ऐसी पैंट चाहिये थी जिसे सूखा या गीला भी पहना जा सके तथा इसके पौचों को पोत के डेक की सफायी के समय उपर को मोडा़ जा सके। इन जींसो को सागर के पानी से एक बडे़ जाल में बाँध कर धोया जाता था और समुद्र के पानी उनका रंग उडा़कर उन्हें सफेद कर देता था। जींस का नाम कई लोगों के अनुसार जेनोवा के नाम पर पडा़ है। जींस बनाने के लिये कच्चा माल फ्रांस के निम्स शहर से आता था जिसे फ्रांसीसी मे दे निम कहत थे इसीलिये इसके कपडे़ का नाम डेनिम पड़ गया।
अकेले हम अकेले तुम

संक्षेप

रोहित कुमार (आमिर खान) एक महत्वाकांक्षी पार्श्व गायक है जबकि किरण (मनीषा कोइराला) एक महत्वाकांक्षी शास्त्रीय गायक है। वे मिलते हैं, एक-दूसरे की भावनाओं से संबंधित होते हैं, प्यार में पड़ते हैं और शादी करते हैं। जब किरण के माता-पिता उनकी शादी का विरोध करते हैं, तो वे अलग कहीं दूर जाने फैसला करते हैं।
हालांकि, विवाह के बाद, किरण की महत्वाकांक्षाएं उसकी अपनी घरेलू ज़िम्मेदारियों से और अपने बेटे सुनील की देखभाल करने से दबने लगती हैं। वह रोहित को छोड़ने और फिर से एक नया जीवन शुरू करने का फैसला करती है। अब एक अकेले रोहित को अपने बेटे और करियर दोनों की देखभाल करने के लिए मजबूर होना पड़ता है। कुछ परेशानियों के बाद, रोहित खुद और अपने बेटे सुनील के लिए एक अलग दुनिया बनाने में सफल रहता है।
इस बीच, किरण एक विशाल फिल्म स्टार बन गई है। वह रोहित के साथ मिलकर काम करने की कोशिश करती है। लेकिन रोहित एक खुद्दार व्यक्ति है और उसका समर्थन गलत तरीके से दया समझता है। चीजें बदतर हो जाती हैं। अंततः सुनील के लिये अदालत में मामला दर्ज किया जाता है।
पार्वती बाउल

बाउल में पार्वती

मंच पर पार्वती हाथ में इकतारा, कंधे पर डुग्गी एवं अन्य पारंपरिक वाद्य यंत्र टांगे बाउल नृत्य करती दिखायी देती हैं। गर्दन में पुष्पमाला एवं पैरों में खनकती पायल के साथ कुमकुम आलता लगाए गेरुई वेषभूषा में वे भक्ति गीत का प्रदर्शन करती हैं। ये बाउल नृत्य में प्रायः राधा या कृष्ण की रासलीला दिखाती हैं, जिनमें प्रायः राधा बनकर सूफी संगीत पर अपना नृत्य प्रस्तुत करती हैं। बाउल नृत्य शैली में गायन, नृत्य और संकीर्तन सभी एक सामंजस्य बनाये हुए एक ही समय में उपकरणों के प्रयोग की तरह किया जाता है। बाउल के के बारे में कहते हैं कि यह गति में ध्यान की साधना है।
रचनात्मक, प्रेम, भक्ति और शांति की महिमा बताती बाउल को संगीत से अधिक उपयुक्त माध्यम बताते हैं। इस ऐतिहासिक लोक परंपरा में प्रायः विशेष प्रकारकी भूषा एवं संगीत के वाद्ययंत्र ही होते हैं। ये शैली बंगाली परिवेष से निकल ही रही है, तथा चैतन्य महाप्रभु से प्रेरित है। बाउल में गुरुदेव रवींद्रनाथ टैगोर की कविता और संगीत का काफी प्रभाव देखा जाता है।
प्रवासी भारतीय दिवस

प्रवासी भारतीय दिवस भारत सरकार द्वारा प्रतिवर्ष 9 जनवरी को मनाया जाता है। इसी दिन महात्मा गांधी दक्षिण अफ्रीका से स्वदेश वापस आये थे। इस दिवस को मनाने की शुरुवात सन २००३ से हुई थी। प्रवासी भारतीय दिवस मनाने की संकल्पना स्वर्गीय लक्ष्मीमल सिंघवी के दिमाग की उपज थी।
प्रवासी भारतीय दिवस ८-९ जनवरी २००८ को नयी दिल्ली में आयोजित हुआ"
इस साल २०१९ में यह सम्मलेन वाराणसी में आयोजित किया जा रहा है 
। इस सम्मेलन ·क लिए कई बड़े-बड़े उद्योगपति और कई राज्यों क मुख्यमंत्री भी 
इस अवसर पर प्रायः तीन दिवसीय कार्यक्रम आयोजित किया जाता है। इसमें अपने क्षेत्र में विशेष उपलब्धि प्राप्त करने वाले भारतवंशियों का सम्मान किया जाता है तथा उन्हे प्रवासी भारतीय सम्मान प्रदान किया जाता है। यह आयोजन भारतवंशियों से सम्बन्धित विषयों और उनकी समस्यायों के चर्चा का मंच भी है।
संक्रमण ताप

जिस ताप पर कोई पदार्थ अपनी क्रिस्टल अवस्था बदल देता है उसे उसका संक्रमण ताप (transition temperature) कहते हैं। उदाहरण के लिए, जब रोम्बिक सल्फर को 95.6 °C से ऊपर तक गरम किया जाता है तो यह मोनोक्लिनिक सल्फर में बदल जाता है। यदि इसे पुनः 95.6 °C से नीचे तक ठण्डा किया जाय तो पुनः रोम्बिक सल्फर बन जाता है। अतः इसका संक्रमण ताप 95.6 °C है और इस ताप पर इसके दोनों रूप एक साथ अस्तित्वमान होते हैं। 
दूसरा उदाहरण टिन का है जो 13.2 °C से नीचे घन आकार का होता है और उससे अधिक ताप पर चतुष्फलकी का रूप (tetragonal shape) धारण कर लेता है। 
लौहविद्युतीय (ferroelectric) या लौहचुम्बकीय क्रिस्टलों के मामले में इनका क्यूरी ताप ही संक्रमण ताप है।
इलैक्ट्रॉनिक्स

विज्ञान के अन्तर्गत इलेक्ट्रॉनिक्स या इलेक्ट्रॉनिकी विज्ञान और प्रौद्योगिकी का वह क्षेत्र है जो विभिन्न प्रकार के माध्यमों (निर्वात, गैस, धातु, अर्धचालक, नैनो-संरचना आदि) से होकर आवेश (मुख्यतः इलेक्ट्रॉन) के प्रवाह एवं उन पर आधारित युक्तिओं का अध्ययन करता है। 
प्रौद्योगिकी के रूप में इलेक्ट्रॉनिकी वह क्षेत्र है जो विभिन्न इलेक्ट्रॉनिक युक्तियों (प्रतिरोध, संधारित्र, इन्डक्टर, इलेक्ट्रॉन ट्यूब, डायोड, ट्रान्जिस्टर, एकीकृत परिपथ (IC) आदि) का प्रयोग करके उपयुक्त विद्युत परिपथ का निर्माण करने एवं उनके द्वारा विद्युत संकेतों को वांछित तरीके से बदलने (manipulation) से संबंधित है। इसमें तरह-तरह की युक्तियों का अध्ययन, उनमें सुधार तथा नयी युक्तियों का निर्माण आदि भी शामिल है।
ऐतिहासिक रूप से इलेक्ट्रॉनिकी एवं वैद्युत प्रौद्योगिकी का क्षेत्र समान रहा है और दोनो को एक दूसरे से अलग नही माना जाता था। किन्तु अब नयी-नयी युक्तियों, परिपथों एवं उनके द्वारा सम्पादित कार्यों में अत्यधिक विस्तार हो जाने से एलेक्ट्रानिक्स को वैद्युत प्रौद्योगिकी से अलग शाखा के रूप में पढाया जाने लगा है। इस दृष्टि से अधिक विद्युत-शक्ति से सम्बन्धित क्षेत्रों (पावर सिस्टम, विद्युत मशीनरी, पावर इलेक्ट्रॉनिकी आदि) को विद्युत प्रौद्योगिकी के अन्तर्गत माना जाता है जबकि कम विद्युत शक्ति एवं विद्युत संकेतों के भांति-भातिं के परिवर्तनों (प्रवर्धन, फिल्टरिंग, मॉड्युलेश, एनालाग से डिजिटल कन्वर्शन आदि) से सम्बन्धित क्षेत्र को इलेक्ट्रॉनिकी कहा जाता है।

इलेक्ट्रॉनिक प्रौद्योगिकी के भाग

परिपथों के आधार पर इलेक्टानिक प्रौद्योगिकी को मुख्यतः दो भागों में बांटकर अध्ययन किया जाता है:

एनालाग इलेक्ट्रॉनिकी

इन परिपथों में विद्युत संकेत सतत (अनालॉग) होते हैं और उनका प्रसंस्करण करने के बाद भी वे सतत ही बने रहते हैं। उदाहरण के लिये ट्रान्जिस्टर-प्रवर्धक एक एनालाग सिस्टम है। ऑपरेशनल एम्प्लिफायर के विकास एवं आई-सी के रूप में इसकी उपलब्धता से एनालाग एलेक्ट्रानिक्स में एक क्रान्ति आ गयी।

डिजिटल या अंकीय इलेक्ट्रॉनिकी

इसमें विद्युत संकेत अंकीय होते हैं। अंकीय संकेत बहुत तरह के हो सकते हैं किन्तु बाइनरी डिजिटल संकेत सबसे अधिक उपयोग में आते हैं। शून्य/एक, ऑन/ऑफ, हाँ/नहीं, लो/हाई आदि बाइनरी संकेतों के कुछ उदाहरण हैं। जबसे एकीकृत परिपथों (इन्टीग्रेटेड सर्किट) का प्रादुर्भाव हुआ है और एक छोटी सी चिप में लाखों करोंड़ों इलेक्ट्रॉनिक युक्तियाँ भरी जाने लगीं हैं तब से डिजिटल इलेक्ट्रॉनिक बहुत महत्वपूर्ण हो गयी है। आधुनिक व्यक्तिगत कम्प्यूटर (पीसी) तथा सेल-फोन, डिजिटल कैमरा आदि डिजिटल इलेक्ट्रॉनिकी की देन हैं। अंकीय इलेक्ट्रॉनिकी ने सिगनल-प्रोसेसिंग को एक नया आयाम दिया है जिसे डिजिटल सिग्नल प्रोसेसिंग (अंकीय संकेत प्रक्रमण) कहते हैं। एनालाग सिगनल प्रोसेसिंग की तुलना में यह बहुत ही सुविधाजनक व प्रभावकारी है।
प्रकाश से तेज़

रौशनी-से-तेज़ (अंग्रेज़ी: Faster-than-light) (या जिसे सुपरलुमिनल (अंग्रेज़ी: Sumerluminal) भी कहते हैं) संचार और यात्रा के उस प्रकार को कहते हैं जिसमें जानकारी या वस्तुओं का आदान-प्रदान रौशनी की गति से तेज़ होता है। सापेक्षता के खास सिद्धांत के अनुसार एक कण को रौशनी की गति प्राप्त करने के लिए बेहिसाब शक्ति की आवश्यकता होगी हालांकि यह सिद्धांत ऐसे कणों की मौजूदगी से इनकार नहीं करता जो रौशनी की गति से तेज़ यात्रा करने में सक्षम है।
कुछ भौतिकी वैज्ञानिक जिसे "कारगर" गति (रौशनी-से-तेज़) कहते हैं,  इस परिकल्पना पर निर्भर करती है कि ब्रह्मांडीय समय के कुछ हिस्से किसी वस्तु को लंबी दुरी तक पहुँचने में रास्ता दे सकते हैं जहां रौशनी अपनी सामान्य गति से साधारण ब्रह्मांडीय समय में अधिक वक्त लेगी.
११०८ ईसा पूर्व

११०८ ईसा पूर्व ईसा मसीह के जन्म से पूर्व के वर्षों को दर्शाता है। ईसा के जन्म को अधार मानकर उसके जन्म से ११०८ ईसा पूर्व या वर्ष पूर्व के वर्ष को इस प्रकार प्रदर्शित किया जाता है। यह जूलियन कलेण्डर पर अधारित एक सामूहिक वर्ष माना जाता है। अधिकांश विश्व में इसी पद्धति के आधार पर पुराने वर्षों की गणना की जाती है। भारत में इसके अलावा कई पंचाग प्रसिद्ध है जैसे विक्रम संवत जो ईसा के जन्म से ५७ या ५८ वर्ष पूर्व शुरु होती है। इसके अलावा शक संवत भी प्रसिद्ध है। शक संवत भारत का प्राचीन संवत है जो ईसा के जन्म के ७८ वर्ष बाद से आरम्भ होता है। शक संवत भारत का राष्ट्रीय कैलेंडर है।
हरिकृष्ण 'जौहर'

हरिकृष्ण 'जौहर' (संवत्‌ 1937 वि - 11 फ़रवरी 1945) हिन्दी साहित्यकार तथा पत्रकार थे।

परिचय

श्री हरिकृष्ण जौहर का जन्म काशी में संवत्‌ 1937 वि. को वर्तमान हिंदू स्कूल के सामने श्री सीताराम कृषिशाला में भाद्रपद ऋषिपंचमी को हुआ था। जौहर जी के पिता मुंशी रामकृष्ण कोहली काशी के महाराज ईश्वरीप्रसाद नारायण सिंह के प्रधान मंत्री थे। शैशव में ही जौहर के मातापिता का स्वर्गवास हो गया। आपकी प्रारंभिक शिक्षा फारसी के माध्यम से हुई। आरंभ में उर्दू में लिखने के कारण आपने उपनाम 'जौहर' रख लिया।
बाबू हरिकृष्ण के साहित्यिक जीवन का प्रारंभ भारतजीवन प्रेस की छत्र-छाया में प्रारंभ हुआ। प्रेस के स्वामी बाबू रामकृष्ण वर्मा के अतिरिक्त उस समय के प्रमुख एवं श्रेष्ठ साहित्यकार पं. अंबिकादत्त व्यास, पं. नकछेदी तिवारी, लच्छीराम, रत्नाकर, कार्तिकाप्रसाद जी, पं. सुधाकर द्विवेदी तथा पं. किशोरीलाल गोस्वामी के संपर्क में आप आए। काशी से प्रकाशित होनेवाली मासिक पत्र 'मित्र', 'उपन्यास तरंग' तथा साप्ताहिक 'द्विजराज' पत्र का इन्होंने बहुत दिनों तक संपादन किया।
भारतजीवन प्रेस में काम करते समय आपने 'कुसुमलता' नामक उपन्यास लिखा। काशी के समाज से विरक्ति होने पर आप बंबई वेंकटेश्वर सामाचारपत्र में सहायक संपादक के रूप में कार्य करने लगे। सन्‌ 1902 में आप कलकत्ते चले आए और वहाँ 'बंगवासी' के सहकारी संपादक के रूप में काम करने लगे। कालांतर में आप बंगवासी के प्रधान संपादक नियुक्त हो गए। कलकत्ते में जौहर जी ने बाबू दामोदरदास खत्री तथा बाबू निहाल सिंह की सहायता से हिंदी के प्रचार व प्रसार के लिए नागरीप्रचारिणी सभा की स्थापना की।
बंगवासी में 17 वर्ष कार्य करने के पश्चात्‌ जौहर सन्‌ 1918 ई. में नाटकों की दुनिया में चले आए। 1919 ई. में आपने 'मदन थियेटर्स' में नाटककार के रूप में प्रवेश किया। सन्‌ 1931 में मदनथियेटर्र के स्वामी रुस्तम जी की मृत्यु होने पर आपने यह नौकरी छोड़ दी और फिर काशी चले गए। आपने खुदादास, माँ, कर्मवरी आदि फिल्मों की कथाएँ लिखी हैं। काशी में मामूरगंज से आपने हिंदी प्रेस से 'आधार' नामक एक साप्ताहिक पत्र निकाला।
पत्रकार के रूप में जौहर जी को काफी ख्याति मिली। युद्धसंबंधी समाचार आप बहुत ही सजीव देते थे। इस दिशा में ये कहा करते थे, हम केवल युद्ध लिखने के लिए ही पत्र का संपादन कर रहे हैं। पत्रकार के अतिरिक्त ये सफल उपन्यासकार भी थे। इनका 'कुसुमलता' नामक तिलस्मी उपन्यास देवकीनंदन खत्री की परंपरा में है। 'काला बाघ', 'गवाह गायब' लिखकर अपने जासूसी साहित्य में एक नए चरण की स्थापना की। जौहर जी का जीवन बड़ा सात्विक था। चाय सिगरेट से आपकी भारी नफरत थी। अपने जीवन के संबंध में आप प्राय: कहा करते थे - कागज ओढ़ना और बिछाना, कागज से ही खाना, कागज लिखते पढ़ते साधु कागज में मिल जाना।'
बंबई में जब आप वेंकटेश्वर समाचारपत्र के संपादक के रूप में कार्य कर रहे थे तभी आपकी ठोड़ी में साधारण सी चोट लग गई और इसी चोट के भयानक टिटनस रोग का रूप धारण कर लिया। अधिक अस्वस्थ होने पर 19 सितंबर 1944 को काशी चले आए और यहीं 11 फ़रवरी 1945 में आपका स्वर्गवास हो गया।
ब्लूटोंग रोग

ब्लूटोंग रोग एक गैर-संक्रामक, कीट जनित, जुगाली करने वाले पशुओं का वायरल रोग है जो मुख्य रूप से भेड़ और कम बार पशु, बकरी, भैंस, हिरण और मृग का है। यह ब्लूटोंग वायरस (बी टी वी) के कारण होता है। वायरस Midge culicoides imicola, Culicoides variipennis, और अन्य culicoids द्वारा फैलता है। भेड़ में, बी टी वी उच्च रुग्णता और मृत्यु दर के साथ एक गंभीर बीमारी का कारण बनता है।
इसके प्रमुख लक्षण तेज बुखार, अत्यधिक लार, चेहरे और जीभ और जीभ की नीलिमा की सूजन हैं। होंठ और जीभ की सूजन, हालांकि ये अल्पसंख्यक जानवरों तक ही सीमित है, जीभ अपनी विशिष्ट नीले रंग की उपस्थिति देती है। नाक लक्षण प्रमुख हो सकते हैं, जैसे नाक मुक्ति और खर्राटे भरना श्वसन के साथ। सभी जानवरों के लक्षण विकसित नही होते, लेकिन जिनके होते हैं वोह सब अपनी हालत तेजी से खो देते हैं, और एक सप्ताह के भीतर मर जाते हैं। जो जानवर मरते नहीं हैं, उनको ठीक होने में कई महीने लग जाते हैं।
ब्लूटोंग रोग, रोगजनक वायरस, ब्लुटोंग वायरस (BTV) के कारण होता है, जो जीनस Orbivirus, Reoviridae परिवार का है। छब्बीस सीरमप्रकार अब इस वायरस के लिए पहचाने जाते हैं।
ब्लूटोंग ऑस्ट्रेलिया, अमरीका, अफ्रीका, मध्य पूर्व, एशिया और यूरोप में देखा गया है। अगस्त 2006 में, ब्लू टोंग के मामलों नीदरलैंड, बेल्जियम, जर्मनी, और लक्जमबर्ग में पाए गए। 2007 में, चेक गणराज्य में ब्लू टोंग का पहला मामला चेक-जर्मन सीमा पर चेब के पास एक सांड में पाया गया था। सितम्बर 2007 में, ब्रिटेन की बीमारी के अपने पहले कभी संदिग्ध मामले, इप्सविच, सफ़ोल्क के पास एक दुर्लभ नस्ल के घोड़ों को खेत पर एक हाइलैंड गाय में सूचना दी। तब से वायरस ब्रिटेन में भेड़ों के पास मवेशियों से फैल गया है। अक्टूबर 2007 तक ब्लूटोंग स्कैंडिनेविया और स्विट्जरलैंड और डेनमार्क में पहला प्रकोप की सूचना मिली थी में एक गंभीर खतरा बन गया था। शरद ऋतु 2008 में, कई मामलों में, नीदरलैंड के क्षेत्रों Småland, Halland, और स्केन के दक्षिणी स्वीडिश प्रांतों में सूचित किया गया। हालांकि रोग मनुष्य के लिए एक खतरा नहीं है, ब्रिटेन में सबसे कमजोर आम घरेलू जुगाली मवेशी, बकरी और, विशेष रूप से, भेड़ रहे हैं।
अफ्रीकी घोड़ों कि बीमारी ब्लू टोंग से संबंधित है और एक ही मिड्गेस (Culicoides प्रजाति) से फैलता है। यह संक्रमित घोड़ों को मार सकते हैं और मृत्यु दर में एक महामारी के दौरान 90% घोड़ों को मार सकती है।
एपिज़ोओटिक रक्तस्रावी रोग (EHD) वायरस निकट से संबंधित और कई रक्त परीक्षण पर ब्लूटोंग वायरस से क्रॉस प्रतिक्रिया करता है।